smcproject/ml-wiki-sentences huggingface dataset:
കായിക പാദുകങ്ങൾ ആണു ഇവരുടെ മുഖ്യ ഉല്പന്നം എങ്കിലും സഞ്ചി, കണ്ണട, മറ്റു തുണിത്തരങ്ങളും ഇവർ നിർമ്മിക്കുന്നു.
അഡിഡാസ് ഇന്നു യൂറോപ്പിലെ ഏറ്റവും വലിയ കായിക ഉല്പന്ന കമ്പനി ആണ്.
ലോകത്തെ രണ്ടാമത്തെയും.
2010 ൽ അവരുടെ വാർഷിക വരുമാനം 11.99 ബില്ല്യൺ ആയിരുന്നു.
ആദ്യ കാലത്ത് തന്റെ സഹോദരൻ റുഡോൾഫ് ഡാസ്ലരുമൊത്തയിരുന്നു  അഡൊൾഫ് ഡാസ്ലരിന്റെ പ്രവർത്തനം.
ഡാസ്ലർ ബ്രദേർസ് ഷൂ ഫാക്ടറി എന്നായിരുന്നു അന്നതിന്റെ പേര്.
1936 -ൽ സമ്മർ ഒളിമ്പിക് മത്സരത്തിൽ ജെസീ ഓവെൻ പങ്കെടുത്തത് അഡോൾഫ് ഡാസ്ലറിന്റെ  സ്പോൺസർഷിപ്പിൽ ആയിരുന്നു.
ജെസീ ഓവെന്റെ വിജയം അവരുടെ കമ്പനിക്കു കൂടുതൽ മാന്യത നേടിക്കൊടുത്തു.
രണ്ടാം ലോക മഹായുദ്ധത്തോടനുബന്ധിച്ചു നാസി പാർട്ടിയും ആയിട്ട് കൂടുതൽ അടുപ്പത്തിൽ ആയിരുന്നു റുഡോൾഫ് ഡാസ്ലർ.
അതുമായി ബന്ധപ്പെട്ട ചില സംഭവങ്ങളാൽ അവർ തെറ്റിപ്പിരിക്കുകയും റുഡോൾഫ് ഡാസ്ലർ 1949-ൽ പൂമ കായിക ഉല്പന്ന കമ്പനി ആരംഭിക്കുകയും ചെയ്തു.
അഡിനോമയോമ
അഡിനോമയോമ ഗ്രന്ഥികളേയും പേശികളേയും ബാധിക്കുന്ന മിശ്രിത കോശ മുഴകൾ ആണ്.
ഇംഗ്ലീഷ്.
: Adenomyoma .
വർഗ്ഗീകരണം High magnification micrograph of uterine adenomyoma.
ഗർഭാശയ അഡിനോമയോമ.
ഗർഭാശയ അഡെനോമിയോസിസിന്റെ കേന്ദ്ര രൂപമാണ് ഗർഭാശയ അഡെനോമിയോമ.
എൻഡോമെട്രിയൽ ഗ്രന്ഥികളുടെയും സ്ട്രോമയുടെയും അനേകം ചെറിയ ശേഖരങ്ങൾ മയോമെട്രിയൽ മിനുസമാർന്ന പേശികളുമായി കൂടിച്ചേർന്ന് മയോമെട്രിയത്തിലുടനീളം വ്യാപിക്കുന്ന തരമാണ് അഡിനോമയോസിസ് എന്നാൽ നേരെമറിച്ച്, മയോമെട്രിയത്തിനുള്ളിൽ ഉൾച്ചേർന്നതോ അല്ലെങ്കിൽ എൻഡോമെട്രിയത്തിൽ നിന്ന് ഗർഭാശയ അറയിലേക്ക് പോളിപ്പിന്റെ രൂപത്തിൽ വ്യാപിക്കുന്നതോ ആയ മിനുസമാർന്ന പേശികളുള്ള എൻഡോമെട്രിയൽ ടിഷ്യുവിന്റെ ഒറ്റപ്പെട്ട നോഡുലാർ പിണ്ഡമാണ് ഗർഭാശയ അഡിനോമയോമ.
ഗർഭാശയത്തിനു പുറത്തുണ്ടാവുന്ന അഡിനോമയോമ
സാധാരണ കുറവാണെങ്കിലും, എൻഡോമെട്രിയൽ ടിഷ്യു ഉള്ള അഡെനോമിയോമകളും ഗർഭാശയത്തിന് പുറത്ത് കാണാവുന്നതാണ്.
സാഹിത്യത്തിൽ വിവരിച്ചിരിക്കുന്ന എക്‌സ്ട്രായുട്ടറിൻ അഡെനോമിയോമകളുടെ ഭൂരിഭാഗം കേസുകളും പെൽവിസിലാണ് സ്ഥിതി ചെയ്യുന്നത്, അണ്ഡാശയത്തിലും ഗർഭാശയ അസ്ഥിബന്ധങ്ങളിലും മലാശയത്തിന് ചുറ്റുമുള്ള ഇടത്തിലും വളരുന്നു..
പെൽവിസിന് പുറത്ത് കരൾ, അപ്പെൻഡിക്സ്, വയറിന്റെ മുകളിലെ ഭാഗം, ചെറുകുടലിന്റെ മെസെന്ററി എന്നിങ്ങനെ നിരവധി കേസുകൾ കണ്ടെത്തിയിട്ടുണ്ട്.
ശരീരത്തിൽ ഒന്നിലധികം സ്ഥലങ്ങളിൽ അഡിനോമിയോമ ഉള്ള രോഗികളും ഉണ്ട്.
റഫറൻസുകൾ ↑ " adenomyoma " at Dorland's Medical Dictionary ↑ {{ cite journal }} :  CS1 maint: unflagged free DOI ( link ) 1 2
അഡിനോഫൈബ്രോമ
അണ്ഡാശയകോശങ്ങൾക്കു സമാനമായ കോശങ്ങളിൽ വളരുന്ന അർബുദകരമല്ലാത്ത മുഴകൾ ആണ് അഡിനോഫൈബ്രോമ.
ഇംഗ്ലിഷ്: Adenofibroma.
അണ്ഡാശയത്തിനു പുറമേ ഇവ യോനീഗളത്തിലും ഗർഭാശയത്തിലും ശ്വാസകോശങ്ങളിലും ഫലോപ്യൻ ട്യൂബിലും കാണപ്പെട്ടേയ്ക്കാം.
യോനീഗള അഡിനോഫൈബ്രോമ
യോനീഗളത്റ്റിൽ ഉണ്ടാകുന്ന അഡീനോഫൈബ്രോമ എപ്പിത്തീലിയവും മീസങ്കൈമൽ കോശങ്ങളും കൂടിച്ചേർന്ന തരം മുഴകൾ ആണ്.
ഇതിൽ എപ്പിത്തീലിയവും നാരുകൾ ഉള്ള സ്റ്റ്രോമൽ കോശങ്ങളും അർബുദകരമല്ലാത്ത രീതിയിൽ വളരുന്നു.
ഇവ അത്യപൂർവ്വമായതും ചില വിവാദങ്ങൾക്കും കാരണമായതുമായ മുഴകൾ ആണ്.
കോശഘടനപരമായി ഇവ പാപ്പില്ലറീ മടലുള്ളതും ഉള്ളിൽ നാരുകൾ അടങ്ങിയ കാമ്പുള്ളതുമായി കാണപ്പെടുന്നു.
ഇവയെ മൃദുവായ കുബോയ്ഡൽ അല്ലെങ്കിൽ കോളുമ്നാർ എപിത്തീലയം കൊണ്ട് ആവരണം ചെയ്തതായി കാണാൻ സാധിക്കും .
ഗ്രന്ഥിയുടെ പുറമേ കാണുന്ന പിടുത്തവും സ്റ്റ്രോമൽ മൈറ്റോട്ടിക് പ്രക്രിയയുടെ അഭാവവും ഇവയെ അഡീനോസാർകോമയിൽ നിന്ന് വേർതിരിക്കുന്നു.
ഈ മുഴകൾ അർബുദം സൃഷ്ടിക്കുവാൻ ശേഷിയുള്ളവയല്ല.
യോനീഗളാ പോളിപ്പുകളുമായി ഇവയ്ക്ക് സാമ്യമുണ്ട്.
ശസ്ത്രക്രിയയിലൂടെ മുറിച്ചു മാറ്റുകയാണ് ചികിത്സാവിധി.
ഫലോപ്യൻ ട്യൂബിലെ അഡിനോഫൈബ്രോമ മുള്ളേറിയൻ അഡിനോ ഫൈബ്രോമ ഈ മുഴകൾ അഡിനോഫൈബ്രോമ-അഡിനോസാർകോമ എന്നിവയുടെ അഞ്ചു ശതമാനത്തിലും താഴെ മാത്രം വരുന്ന അപൂർവ്വമായ മുഴകൾ ആണ്.
ഗ്രന്ഥികളുടെ എപിത്തീലിയൽ അംശം അഡീനോസാർകോമയിലുള്ളതുപോലെയാണിതിലും.
സ്റ്റ്രോമൽ അംശം അർബുദകരമല്ല.
ഇതിലെ കോശത്തിന്റെ സെല്ലുലാരിറ്റി വ്യത്യാസപ്പെട്ടിരിക്കും റഫറൻസുകൾ ↑ ↑ {{ cite book }} :  CS1 maint: multiple names: authors list ( link ) ↑ {{ cite book }} :  CS1 maint: multiple names: authors list ( link )
അഡിനിയം ഒബെസെം ഇംഗ്ലീഷ് വിലാസം https://ml.wikipedia.org/wiki/Adenium_obesum
ഡോഗ്ബേൻ കുടുംബത്തിലെ അപ്പോസൈനേസീയിലെ പൂച്ചെടികളുടെ ഒരു സ്പീഷീസ് ആണ് അഡിനിയം ഒബെസെം ( Adenium obesum ).
തെക്ക് സഹാറ ( മൗറിത്താനിയ , സെനഗൽ മുതൽ സുഡാൻ വരെ), സാഹേൽ മേഖലകളിലും, ഉഷ്ണമേഖലാ, ഉപോ-ഉഷ്ണമേഖലാ കിഴക്കൻ, തെക്കൻ ആഫ്രിക്ക , അറേബ്യ എന്നിവിടങ്ങളിലേക്കും ഈ സസ്യം വ്യാപിച്ചിരിക്കുന്നു.
സാബി സ്റ്റാർ, കുഡു, മോക്ക് അസലിയ, ഇമ്പാല ലില്ലി, ഡെസേർട്ട് ലില്ലി എന്നിവ പൊതുവായ പേരുകളാണ്.
ഈ സസ്യത്തിന് റോയൽ ഹോർട്ടിക്കൽ കൾച്ചറൽ ഗാർഡൻ മെറിറ്റ് അവാർഡ് ലഭിച്ചിരുന്നു.
വിവിധ രാജ്യങ്ങൾ വിതരണം ചെയ്ത തപാൽ സ്റ്റാമ്പുകളിൽ ഈ സ്പീഷീസിനെ ചിത്രീകരിച്ചിട്ടുണ്ട്.
ചിത്രശാല Flowers bloom in Adenuim Obesum, Kolkata, India Fruits in Adenuim Obesum,Kolkata, India Fruits in Adenuim Obesum, Kolkata, India Close up of a Adenium obesum  flower  grown in Goa, India ഇതും കാണുക List of poisonous plants അവലംബം പുറം കണ്ണികൾ അഡിനിയം ഒബെസെം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Adenium obesum in West African plants – A Photo Guide.
അഡിനിയം ഒബെസെം at the Encyclopedia of Life
അഡിനിൻ ഇംഗ്ലീഷ് വിലാസം https://ml.wikipedia.org/wiki/Adenine
ഒരു കാർബണിക സംയുക്തമാണ് അഡിനിൻ .
തൻമാത്രാ ഫോർമുല, (C 5 H 5 N 5 ).
നൂക്ളിയിക് അമ്ളത്തിലെ (nucleic acid) ഒരു അവശ്യഘടകമാകയാൽ ഇതു കോശകേന്ദ്രങ്ങളിൽ (cell nuclei) നിന്നു ലഭ്യമാക്കാവുന്നതാണ്; ജന്തു-ടിഷ്യൂകളുടെ നിഷ്കർഷങ്ങളിൽ (extracts) പലപ്പോഴും കാണുകയും ചെയ്യും.
അഡിനിൻ അംശത്തെ സരളതരങ്ങളായ മുന്നോടികളിൽ (precursor) നിന്ന് ഉദ്ഗ്രഥിച്ചുണ്ടാക്കുവാൻ മിക്ക കോശങ്ങൾക്കും കഴിവുണ്ട്.
നൈട്രജൻ അടങ്ങിയിട്ടുള്ളതുകൊണ്ട് ഇതിനു ബേസി ന്റെ സ്വഭാവമുണ്ട്.
ജലീയലായനിയിൽനിന്ന് ഇത് തകിടുകളായി ക്രിസ്റ്റലീകരിക്കുന്നു.
നൈട്രസ് അമ്ളംകൊണ്ടു പ്രവർത്തിപ്പിച്ച് ഇതിൽനിന്ന് ഹൈപോസാൻഥീൻ ലഭ്യമാക്കാം.
പരീക്ഷണശാലയിൽ ട്രൈക്ളോറൊ പ്യൂറീൻ എന്ന യൌഗികത്തിൽ നിന്നാരംഭിച്ച് അഡിനിൻ ഉദ്ഗ്രഥിച്ചുണ്ടാക്കുന്നു.
അവലബം ↑ Dawson, R.M.C., et al., Data for Biochemical Research , Oxford, Clarendon Press, 1959.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡിനിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡിനോമറ്റോയ്ഡ് ട്യൂമർ
അഡിനോമറ്റോയ്ഡ് ട്യൂമറുകൾ അപൂർവവും അർബുദകരമല്ലാത്തതുമായ മെസോതെലിയൽ മുഴകളാണ്, അവ അവയവങ്ങളുടെ ഉൾഭാഗത്തെ പാളിയിൽ നിന്ന് ഉണ്ടാകുന്നു.
ഇംഗ്ലീഷ്: Adenomatoid tumors .
ഇത് പ്രധാനമായും ജനനേന്ദ്രിയത്തിൽ അതായത് വൃഷണം അല്ലെങ്കിൽ എപിഡിഡൈമിസ് പോലുള്ള പ്രദേശങ്ങളിൽ കാണപ്പെടുന്നു.
ഇക്കാരണത്താൽ, ട്യൂമറിന് മെസോതെലിയൽ ഉത്ഭവമുണ്ടെന്ന് നിഗമനം ചെയ്യാൻ ഗവേഷകർക്ക് ബുദ്ധിമുട്ടായിരുന്നു.
ട്യൂമർ സാമ്പിളുകളുടെ ഇമ്മ്യൂണോഹിസ്റ്റോകെമിസ്റ്റി സ്റ്റെയിനിംഗ് കാണിക്കുന്നത് ഇത് മെസോതെലിയൽ മാർക്കറുകൾക്ക് (കാൽറെറ്റിനിൻ, ഡബ്ല്യുടി 1, സികെ 6) പോസിറ്റീവ് ആണെന്നാണ്..
ലിപ്പോമയ്ക്ക് ശേഷമുള്ള ഏറ്റവും സാധാരണമായ എക്സ്ട്രാറ്റെസ്റ്റിക്കുലാർ നിയോപ്ലാസമാണ് ഇത് ഇത്തരം മുഴകളുടെ 30% വരും.
മറുവശത്ത്, വൃഷണ അഡ്‌നെക്സയുടെ ഏറ്റവും സാധാരണമായ മുഴകളാണ് അഡിനോമറ്റോയ്ഡ് മുഴകൾ.
പാരാടെസ്റ്റിക്കുലാർ മേഖലയിലാണ് ഇവ കൂടുതലായി കാണപ്പെടുന്നതെങ്കിലും ചിലപ്പോൾ ഇൻട്രാറ്റെസ്റ്റിക്കുലാർ മേഖലയിൽ കാണപ്പെടുന്നു.
പാൻക്രിയാസ് പോലുള്ള മറ്റ് അവയവങ്ങളിലും ഇത് കണ്ടെത്തിയിട്ടുണ്ട്, കരൾ , മീസോകോളൻ, and അഡ്രീനൽ ഗ്രന്ഥികൾ .
സ്ത്രീകളിൽ, ഗർഭാശയത്തിൻറെ ശരീരത്തിലും ഫാലോപ്യൻ ട്യൂബിലും ഇത് കണ്ടെത്തിയിട്ടുണ്ട് e .
ഒട്ടുമിക്ക അഡിനോമാറ്റോയിഡ് മുഴകളും വലിയ വേദനയുണ്ടാക്കില്ല, വളരെക്കാലം ശ്രദ്ധിക്കപ്പെടാതെ പോകാം.
തീർച്ചയായും, വേദനയുടെ ഈ അഭാവത്തിൽ ചില അപവാദങ്ങളുണ്ട്.
അഡിനോമറ്റോയ്ഡ് ട്യൂമറുകൾ വൃഷണ അഡ്‌നെക്സൽ ഘടനയോട് വളരെ അടുത്ത് വളരുമ്പോൾ ഇതിന് ഉദാഹരണമാണ്.
ഇത്തരത്തിലുള്ള മുഴകൾ സാധാരണയായി രോഗലക്ഷണങ്ങളില്ലാത്തതും എളുപ്പത്തിൽ ചികിത്സിക്കാവുന്നതുമാണ്.
രോഗലക്ഷണശാസ്ത്രം
പുരുഷന്മാരുടെയും സ്ത്രീകളുടെയും ശരീരത്തിന്റെ വിവിധ ഭാഗങ്ങളിൽ അഡിനോമാറ്റോയ്ഡ് മുഴകൾ ഉണ്ടെങ്കിലും, ഈ മുഴകൾ കൊക്കേഷ്യൻ പുരുഷന്മാരിൽ ഉണ്ടാകാനുള്ള സാധ്യത കൂടുതലാണെന്ന് ഒരു പഠനം കണ്ടെത്തി.
18 മുതൽ 79 വയസ്സ് വരെ പ്രായമുള്ളവരിൽ അഡിനോമറ്റോയ്ഡ് മുഴകൾ വ്യാപകമാണ്.
ഈ മുഴകളിൽ ഭൂരിഭാഗവും ഏകദേശം 30 വയസ്സ് വരെ കാണപ്പെടാറില്ല.
ഭൂരിഭാഗം അഡിനോമാറ്റോയിഡ് മുഴകളും നിശബ്ദമായി വളരുന്നതും ചിലപ്പോൾ വേദനയൊന്നും ഉണ്ടാക്കാതെ പ്രവർത്തനരഹിതവുമാണ് എന്നതാണ് ഈ ലക്ഷണമില്ലാത്ത സ്വഭാവത്തിന് കാരണം.
ഇതാണ് അഡിനോമറ്റോയ്ഡ് ട്യൂമറുകൾ പിടിപെടാനുള്ള ബുദ്ധിമുട്ടിന് കാരണമാകുന്നത്.
റഫറൻസുകൾ ↑ ↑ ↑ ↑ ↑ 1 2 3 ↑ ↑ {{ cite journal }} : Cite journal requires | journal= ( help ) ↑
അഡിനോമയോസിസ്
ഗർഭാശയത്തിനുള്ളിലെ എൻഡോമെട്രിയം എന്ന കോശങ്ങൾക്ക് അസാധാരണ വളർച്ചയുണ്ടാകുന്ന അവസ്ഥയാണ് അഡിനോമയോസിസ്.
ഇംഗ്ലീഷ്: Adenomyosis ഇത് കൂടുതലായും മയോമെട്രിയം എന്ന കോശങ്ങളിൽ കാണപ്പെടുന്നു.
ഇതിനാൽ ഗർഭാശയത്തിനു കട്ടി വെക്കുകയും എല്ലാ ആർത്തവസമയത്തും ഇവയിൽ നിന്ന് രക്ത്സ്രാവമുണ്ടാവുകയും ചെയ്യുന്നു,
ഈ രോഗാവസ്ഥ 35 നും 50 നും ഇടയ്ക്ക് പ്രായമുള്ള സ്ത്രീകളിലാണ് കൂടുതലായും കണ്ടു വരുന്നത് എങ്കിലും പ്രായം കുറഞ്ഞവരിലും ഉണ്ടാവാറുണ്ട്.
ഇത് ബാധിച്ചവരിൽ വേദനയോടു കൂടിയ ആർത്തവം ഉണ്ടാകുന്നു.
അമിതമായ രക്ത്സ്രാവം( മെനോറേജിയ) ചിലപ്പോൾ വേദനയോടൊപ്പം ഉണ്ടാകം.
ലൈംഗിക ബന്ധത്തിൽ ഏർപ്പെടുമ്പോൾ വേദന, പുറം വേദന മൂത്രശയത്തിനു ചൊറിച്ചിൽ എന്നിവയും ലക്ഷണങ്ങളായി കണ്ടു വരുന്നു.
സൂചനകളും ലക്ഷണങ്ങളും
അഡിനോമയോസിസ് പലതരമുണ്ട്.
തീവ്രതയും ലക്ഷണങ്ങളും വ്യത്യാസപ്പെട്ടിരിക്കുന്നു.
പഠനങ്ങളിൽ 33% സ്ത്രീകൾക്കും യാതൊരു ലക്ഷണങ്ങളും കാണിക്കുന്നില്ല.
മറ്റുള്ളവർക്കാകട്ടെ വളരെ തീവ്രവും ആരോഗ്യത്തെ സാരമായി ബാധിക്കുന്നതരത്തിലും കാണപ്പെട്ടു.
സാധാരണയായി 40-5- വയസ്സിലാണ് ഇവ ആദ്യമായി സ്ത്രീകൾ അനുഭവിച്ചറിയുന്നതും പരിശോധനയ്ക്ക് വരുന്നതും .
പ്രധാന ലക്ഷണങ്ങൾ താഴെ പറയുന്നവയാണ്.
അമിത ആർത്തവ രക്ത്സ്രാവം.
40-60% ശതമാനം സ്ത്രീകളിലും സാധാരണമായ ലക്ഷണമാണിത്.
അനീമിയ അഥവ വിളർച്ച ഉണ്ടാവുന്ന തരത്തിൽ രക്തം നഷ്ടപ്പെടാറുണ്ട്.
ചില സ്ത്രീകളിൽ തലകറക്കവും മന്ദതയും കാണപ്പെടുന്നു അസാധാരണമായ രക്തസ്രാവം.
ആർത്തവമല്ലാത്ത സമയത്തുണ്ടാകുന്നത്.
അസാധരണമായ നടുവേദന( 77%) വയറ്റിലെ പേശികൾ കോച്ചിപ്പിടിക്കുന്നത് വേദനയോടു കൂടിയുള്ള സംഭോഗം നടത്തത്തെ ബാധിക്കുന്നു മൂത്രസഞ്ചിയിൽ മർദ്ദം അനുഭവപ്പെടുന്നു കാലുകൾ വലിയുന്ന പോലെ അനുഭവപ്പെടുന്നു പരിശോധനയിൽ കാണുന്ന ലക്ഷണങ്ങൾ ഗർഭാശയ വികാസം (30%) പേരിലും വയറു നിറഞ്ഞ അവസ്ഥ/ ഗർഭാശയത്തിനു വേദന അനുഭവപ്പെടുക.
വന്ധ്യതയോ ഭാഗികമായ വന്ധ്യതയോ(11-12%) സാധാരണയിലും നേരത്തേ പ്രസവം സംഭവിക്കാനുള്ള സാധ്യത.
ലക്ഷണങ്ങൾക്കൊപ്പം കാണപ്പെടുന്ന മറ്റു അവസ്ഥകൾ ഊട്ടറൈൻ ഫൈബ്രോയ്‌ഡുകൾ (50%) എൻഡോമെട്രിയോസിസ് (11%) എൻഡോമെട്രിയൽ പോളിപ് (7%) റഫറൻസുകൾ ↑ ↑ {{ cite journal }} : Cite journal requires | journal= ( help ) ↑ ↑ ↑ ↑ ↑
അഡിനോസിൻ ഇംഗ്ലീഷ് വിലാസം https://ml.wikipedia.org/wiki/Adenosine
ഒരു കാർബണിക സംയുക്തമാണ് അഡിനോസിൻ .
അഡിനിൻ എന്ന ബേസും (base) റൈബോസ് എന്ന ഷുഗറും (sugar) ചേർന്നുണ്ടായ രാസപദാർഥം.
റൈബോ ന്യൂക്ളിയിക് അമ്ലം (RNA), ഡിഓക്സിറൈബോ നൂക്ളിയിക് അമ്ലം (DNA) എന്നിവയ്ക്ക് ഭാഗികമായി ജലീയവിശ്ളേഷണം (hydrolysis) സംഭവിക്കുമ്പോൾ ശരീരത്തിനകത്ത് അഡിനോസിൻ പോലുള്ള നൂക്ളിയോസൈഡുകൾ (nucleo-sides) ഉണ്ടാകുന്നു.
ഒരു ഷുഗറും (റൈബോസ്, ഡി ഓക്സിറൈബോസ് എന്നിവയിൽ ഏതെങ്കിലും ഒന്ന്) ഒരു ബേസും (പ്യൂറീൻ, പിരിമിഡീൻ എന്നീ രണ്ടു വകുപ്പിൽപെട്ട ഏതെങ്കിലും ഒന്ന്) ചേർന്നുണ്ടാകുന്ന യൌഗികങ്ങളാണ് നൂക്ലിയോസൈഡുകൾ (nucleosides).
അഡിനോസിൻ എന്ന നൂക്ലിയോസൈഡിലെ ഷുഗർ റൈബോസ് (ribose) ആകയാൽ ഇത് ഒരു റൈബോ നൂക്ലിയോസൈഡ് ആണ്.
അഡിനോസിൻ പോലുള്ള നൂക്ലിയോസൈഡുകളിൽ ഫൂറനോസ് (fluranose) രൂപത്തിലാണ് റൈബോസിന്റെ ഉപസ്ഥിതി എന്നു ഫോർമുലയിൽനിന്നു മനസ്സിലാക്കാം.
ഉപാപചയത്തിലെ (metabolism) ഒരു പ്രക്രിയയായ അപചയ (catabolism)ത്തിലൂടെ അഡിനോസിൻ ഓരോ എൻസൈമുകളുടെ പ്രവർത്തനംമൂലം ക്രമത്തിൽ യൂറിക് അമ്ലം ആയിത്തീർന്ന് ശരീരത്തിൽനിന്നു നിഷ്ക്രമിക്കുന്നു.
എന്നാൽ താണതരം ജീവികളിൽ യൂറിക് അമ്ലം വീണ്ടും അപചയ വിധേയമായി അലന്റോയിൻ എന്ന പദാർഥമായി നിഷ്ക്രമിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡിനോസിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡിഡാസ് ടെൽസ്റ്റാർ 18 ഇംഗ്ലീഷ് വിലാസം https://ml.wikipedia.org/wiki/Adidas_Telstar_18
റഷ്യയിൽ വച്ച് നടക്കുന്ന 2018-ലെ ഫിഫ ഫുട്‌ബോൾ ലോകകപ്പിലെ മത്സരങ്ങൾക്കുപയോഗിക്കുന്നതിനായി പുറത്തിറക്കിയ ഔദ്യോഗിക പന്താണ് അഡിഡാസ് ടെൽസ്റ്റാർ 18 .
1970 മുതൽ ഫിഫ ഫുട്ബോൾ ലോകകപ്പിന്റെ പന്തുകൾ ഡിസൈൻ ചെയ്യുന്ന അഡിഡാസ് കമ്പനിയാണ് ടെൽസ്റ്റാർ 18-ന്റെ നിർമ്മാതാക്കൾ.
ഫിഫയുടെ പാർട്ണർ കൂടിയാണ് അഡിഡാസ്.
1970-ലെ ലോകകപ്പിൽ ഉപയോഗിച്ച ടെൽസ്റ്റാർ എന്ന പന്തിന്റെ അടിസ്ഥാനമാക്കിക്കൊണ്ടാണ് ടെൽസ്റ്റാർ 18 ഡിസൈൻ ചെയ്തിരിക്കുന്നത്.
2017 നവംബർ 9-ാം തീയതി മോസ്കോയിൽ വച്ച് അർജന്റീനയുടെ ഫുട്ബോൾ കളിക്കാരനായ ലയണൽ മെസ്സിയാണ് ടെൽസ്റ്റാർ 18-നെ പരിചയപ്പെടുത്തിയത്.
2017 നവംബർ 9-ന് മോസ്കോയിൽ നടന്ന മുൻ ലോകകപ്പ് ജേതാക്കളായ സിനദിൻ സിദാൻ , കക്ക , അലസാണ്ട്രോ ഡെൽ പിയറോ , സാബി അലോൻസോ , ലൂക്കാസ് പോഡോൽസ്കി എന്നിവർ പങ്കെടുത്ത പരിപാടിയിൽ വച്ച് 2014-ലെ ബ്രസീൽ ലോകകപ്പിലെ ഗോൾഡൻ ബോൾ ജേതാവായ ലയണൽ മെസ്സിയാണ് പന്തിന്റെ പേര് പ്രഖ്യാപിച്ചത്.
1970-ലെ ലോകകപ്പിൽ ഉപയോഗിച്ച പന്തിന്റെ പേരും ടെൽസ്റ്റാർ എന്നായിരുന്നു.
അമേരിക്കൻ ഐക്യനാടുകളുടെ വാർത്താവിനിമയ ഉപഗ്രഹമായ ടെൽസ്റ്റാറിന്റെ പേരാണ് 1970-ൽ പന്തിന് നൽകിയത്.
ടെലിവിഷൻ, സ്റ്റാർ എന്നീ പദങ്ങളുടെ സംയോജിത രൂപമാണ് ടെൽസ്റ്റാർ.
The Adidas Telstar 18 being used in the 2017 FIFA Club World Cup semi-final between Al-Jazira and Real Madrid .
ഡിസൈനും നിർമ്മാണവും
ബ്ലാക്ക് ആന്റ് വൈറ്റ് പാറ്റേണിൽ ഡിസൈൻ ചെയ്ത ആദ്യത്തെ ഫുട്ബോൾ ആയിരുന്നു 1970-ലെ ലോകകപ്പിൽ ഉപയോഗിച്ച ടെൽസ്റ്റാർ.
ബ്ലാക്ക് ആന്റ് വൈറ്റ് ടെലിവിഷനിലൂടെ മത്സരം കാണുന്നവർക്ക് പന്ത് വ്യക്തമായി കാണാനായാണ് ഈ പാറ്റേണിൽ പന്ത് ഡിസൈൻ ചെയ്തത്.
1970-ലെ ടെൽസ്റ്റാറിന് 32 പാനലുകൾ ഉണ്ടായിരുന്നുവെങ്കിലും, ടെൽസ്റ്റാർ 18-ന് ആകെ ആറ് അടുത്തടുത്ത പാനലുകളാണുള്ളത്.
ഇവ തുന്നലില്ലാതെ പരസ്പരം ഒട്ടിച്ചുചേർത്തിരിക്കുന്നു.
ടെൽസ്റ്റാർ 18-ൽ ഒരു നിയർ - ഫീൽഡ് കമ്മ്യൂണിക്കേഷൻ (എൻ.എ‌ഫ്.സി) ചിപ്പ് ഘടിപ്പിച്ചിട്ടുണ്ട്.
എന്നാൽ ഇവ കളിക്കാരെക്കുറിച്ചോ, കിക്കുകളെക്കുറിച്ചോ, ഹെഡറുകളെക്കുറിച്ചോ വിവരങ്ങൾ നൽകുന്നവയല്ല.
ഈ ചിപ്പ് മുൻപ്രാവശ്യത്തെ പന്തിലും അഡിഡാസ് ഉൾപ്പെടുത്തിയിരുന്നു.
ടെൽസ്റ്റാർ 18-ന്റെ ഉപഭോക്താക്കൾക്ക് ഈ ചിപ്പ് ഉപയോഗിച്ചുകൊണ്ട് ഒരു സ്മാർട്ട് ഫോണുമായി ബന്ധിപ്പിക്കാൻ സാധിക്കും.
പാകിസ്താനിലാണ് ടെൽസ്റ്റാർ 18 നിർമ്മിച്ചത്.
പ്രതികരണങ്ങൾ
ശാസ്ത്രീയമായ രൂപകൽപ്പന ചെയ്ത പന്താണ് ടെൽസ്റ്റാർ 18 എന്നും "ഏറ്റവും മികച്ച കളിയുപകരണമാ"ണെന്നും അഡിഡാസ് പ്രസ്താവിച്ചിരുന്നെങ്കിലും, അന്താരാഷ്ട്ര ഗോൾകീപ്പർമാരായ മാർക്ക്-ആൻഡ്രെ ടെർ സ്റ്റെഗൻ , പെപ്പെ റെയ്‌ന , ഡേവിഡ് ഡി ജിയ തുടങ്ങിയവർ പന്ത്, ദിശയിൽ സ്വാധീനം ചെലുത്തുന്നുണ്ടെന്നും പന്ത് വഴുതാമെന്നും അഭിപ്രായപ്പെട്ടു.
ഇതും കാണുക അഡിഡാസ് ടെൽസ്റ്റാർ ഫുട്ബോൾ ലോകകപ്പ് 2018 അഡിഡാസ് അവലംബം പുറം കണ്ണികൾ Adidas Telstar 18 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഡിഡാസ്
അഡിനോമ
ശരീരഗ്രന്ഥികളുടെയോ ഗ്രന്ഥികളുടെ പോലെയിരിക്കുന്ന ഭാഗങ്ങളുടേയോ ചർമ്മാവരണത്തിലെ കോശങ്ങളിൽ കാണപ്പെടുന്ന അർബുദകരമല്ലാത്ത മുഴകൾ ആണ് അഡിനോമ.
ഇംഗ്ലീഷ്: Adenoma, ശരീരത്തിലെ ഏതു ഗ്രന്ഥികളിലും ഇവ ഉണ്ടാവാം.
വൃക്കഗ്രന്ഥികൾ (അഡ്രീനൽ) പിറ്റ്യൂറ്ററി ഗ്രന്ഥി, തൈറോയ്‌ഡ്, പ്രോസ്റ്റേറ്റ് തുടങ്ങി ചെറിയ ഉമിനീർഗ്രന്ഥികളിൽ വരെ ഇത് കാണപ്പെടുന്നു.
ഇതിനൊരുദാഹരം മൈനർ വെസ്റ്റിബുലാർ ഗ്രന്ഥി അഡിനോമയാണ്.
ഇത് യോനിയുടെ ഉൾവശത്ത് കാണപ്പെടുന്നു.
ചില അഡിനോമകൾ ഗ്രന്ഥികൾ അല്ലാത്ത ചർമ്മകോശങ്ങളിൽ ഉണ്ടാവുകയും എന്നാൽ ഗ്രന്ഥികളൂടേതുപോലുള്ള കോശങ്ങളുടെ ഘടന കാണിക്കുകയും ചെയ്യാറുണ്ട്.
ഉദാഹരണം ഫമിലിയൽ പോളിപോസിസ് കോളൈ.
ഇവ അർബുദകാരികൾ അല്ല എങ്കിലും അപകടകരമായി തന്നെ ഇവയെ സമീപിക്കേണ്ടത് അത്യാവശ്യമാണ്.
കാലപ്പഴക്കത്താൽ അഡിനോമകൾ അർബുദകാരികളായി മാറിയേക്കാം.
ഈ ഘട്ടത്തിൽ ഇവയെ അഡിനോകാർസിനോമ എന്നു വിളിക്കുന്നു.
ഗ്രന്ഥികളെ ബാധിക്കുന്ന മുഴകൾ ആയതിനാൽ അർബുദകാരികൾ അല്ലെങ്കിലും അർബുദം വിളിച്ചുവരുത്താനാവുന്ന ഇത്തരം മുഴകൾ അതാത് ഗ്രന്ഥികൾ ഉത്പാദിക്കുന്ന ഹോർമോൺ അഥവാ അന്തർഗ്രന്ഥി സ്രവങ്ങൾ ധാരാളമായി ഉത്പാദിക്കാനും ശരീരത്തിന്റെ മറ്റു പ്രവർത്തനങ്ങളെ ബാധിക്കാനും സാധ്യതയുള്ളവയാണ്.
തൈറോയ്ഡിന്റെ അഡിനോമ റഫറൻസുകൾ
അംനിയോൺ
മനുഷ്യ ഭ്രൂണങ്ങളെയും വിവിധ സസ്തനികളുറ്റെ ഭ്രൂണത്തെയും മൂടുന്ന ഒരു സ്തരമാണ് അമ്നിയോൺ .
അമ്നിയോട്ടിക് ദ്രാവകം കൊണ്ട് നിറയുന്ന, ഇത് അമ്നിയോൺ വികസിക്കുകയും അമ്നിയോട്ടിക് സഞ്ചിയായി മാറുകയും ചെയ്യുവാൻ ഇത് സഹായിക്കുന്നു.
ഇത് വികസിക്കുന്ന ഭ്രൂണത്തിന് ഒരു സംരക്ഷണ അന്തരീക്ഷം നൽകുന്നു.
അമ്നിയോൺ, കോറിയോൺ , മഞ്ഞക്കരു , അലന്റോയിസ് എന്നിവ ഭ്രൂണത്തെ സംരക്ഷിക്കുന്നു.
പക്ഷികൾ , ഉരഗങ്ങൾ , മോണോട്രീമുകൾ എന്നിവയിൽ ഇവയൂടെ സഞ്ചി ഒരു ഷെല്ലിൽ ഘടിപ്പിച്ചിരിക്കുന്നു.
മാർസുപിയലുകളിലും പ്ലാസന്റൽ സസ്തനികളിലും ഇത് ഗർഭാശയത്തിൽ അടഞ്ഞിരിക്കുന്നു .
പുരാതന ഗ്രീക്ക് പദമായ ἀμνίον 'ചെറിയ കുഞ്ഞാട്' എന്നതിൽ നിന്നാണ് ഈ പദം, ἀμνός 'ലാംബ്' ഉത്പന്നമായത്.
ഉരഗങ്ങൾ, പക്ഷികൾ, സസ്തനികൾ എന്നിവ ഉൾപ്പെടുന്ന കശേരുക്കളായ അമ്നിയോട്ടയുടെ ഒരു സവിശേഷതയാണ് അമ്നിയോൺ.
ഉഭയജീവികളും മത്സ്യങ്ങളും അമ്നിയോട്ടുകളല്ല, അതിനാൽ അമ്നിയോൺ ഇല്ല.
അമ്നിയോൺ പുറം വശത്തുള്ള അധിക-ഭ്രൂണ സോമാറ്റിക് മെസോഡെർമിൽ നിന്നും അകത്തെ വശത്തുള്ള എക്‌സ്‌ട്രാ എംബ്രിയോണിക് എക്‌സ്‌ട്രോഡെർമിൽ നിന്നോ ട്രോഫോബ്ലാസ്റ്റിൽ നിന്നോ ഉണ്ടാകുന്നു.
മനുഷ്യ ഭ്രൂണത്തിൽ, അമ്നിയോൺ രൂപീകരണത്തിന്റെ ആദ്യ ഘട്ടങ്ങൾ നിരീക്ഷിക്കപ്പെട്ടിട്ടില്ല; പഠിച്ചിട്ടുള്ള ഏറ്റവും പ്രായം കുറഞ്ഞ ഭ്രൂണത്തിൽ അമ്നിയോൺ ഒരു അടഞ്ഞ സഞ്ചിയായി ഇതിനകം ഉണ്ടായിരുന്നു, കൂടാതെ ആന്തരിക കോശ പിണ്ഡത്തിൽ ഒരു അറയായി പ്രത്യക്ഷപ്പെടുന്നു.
ഈ അറയിൽ പരന്നതും എക്ടോഡെർമൽ കോശങ്ങളും അമ്നിയോട്ടിക് എക്ടോഡെർമും ഒരു ഒറ്റ സ്ട്രാറ്റം കൊണ്ട് മേൽക്കൂരയുള്ളതാണ്, അതിന്റെ തറയിൽ ഭ്രൂണ ഡിസ്കിന്റെ പ്രിസ്മാറ്റിക് എക്ടോഡെം അടങ്ങിയിരിക്കുന്നു.
അമ്നിയോട്ടിക് എക്ടോഡെമിന് പുറത്ത് മെസോഡെർമിന്റെ നേർത്ത പാളിയുണ്ട്, ഇത് സോമാറ്റോപ്ലൂറുമായി തുടർച്ചയായി തുടരുന്നു, കൂടാതെ കോറിയോണിന്റെ മെസോഡെർമൽ ലൈനിംഗുമായി ശരീര-തണ്ടിൽ ബന്ധിപ്പിച്ചിരിക്കുന്നു.
റഫറൻസുകൾ ↑
അംജത് സാബ്രി
പാകിസ്താനിലെ പ്രശസ്ത കവ്വാലി ഗായകനായിരുന്നു അംജത് സാബ്രി.
കറാച്ചി യിലെ ലിയാഖത്താബാദ് പ്രദേശത്തുവച്ച് 2016 ജൂണിൽ മോട്ടോർ സൈക്കിളിലെത്തിയ അജ്ഞാതരുടെ വെടിയേറ്റ് മരിച്ചു.
പ്രശസ്ത കവ്വാലി ഗായകൻ ഗുലാം ഫരീദ് സാബ്രി യുടെ മകനാണ്.
കവ്വാലി സംഗീതവുമായി ബന്ധപ്പെട്ട് പ്രശസ്ത കുടുംബമാണ് ഇവരുടേത്.
ഗുലാം ഫരീദ് സാബ്രിയും സഹോദരൻ ഹാജി മക്ബൂൽ അഹമ്മദ് സാബ്രിയും ചേർന്നാണ് സംഗീത പരിപാടിപാടികൾ നടത്തിയിരുന്നത്.
ദൈവങ്ങളെ നിന്ദിക്കുന്ന വിധത്തിൽ ഗാനങ്ങൾ ആലപിച്ചെന്ന ആരോപണത്തിൽ 2014 ൽ സാബ്രിക്കെതിരെ കേസെടുത്തിരുന്നു.
അവലംബം 1 2 Amjad Farid Sabri ↑ ↑ ↑ http://malayalam.oneindia.com/news/international/pakistani-qawwali-singer-amjad-sabri-shot-dead-karachi-151923.html
അംജദ് ഖാൻ ഇംഗ്ലീഷ് വിലാസം https://ml.wikipedia.org/wiki/Amjad_Khan ഇംഗ്ലീഷ് വിലാസം https://ml.wikipedia.org/wiki/Amjad_Khan
അംജദ് ഖാൻ 1940 നവംബർ 12 മുംബൈ ജനിച്ചു ഇതിഹാസ നടൻ ജയന്തിന്റെ മകനായ അംജദ് ഖാൻ 1951ൽ നാസ്നീൻ എന്ന ചിത്രത്തിലൂടെ സിനിമയിലെത്തി.
അബ് ദില്ലി ദുർ നഹി, ഹിന്ദുസ്ഥാൻ കി കസം (1957,73) എന്നീ ചിത്രങ്ങൾക്ക് ശേഷം ഹിന്ദി സിനിമയിലെ എക്കാലത്തെയും മികച്ച ചിത്രങ്ങളിൽ ഒന്നായ ' ഷോലെ 'യിലെ ഗബ്ബർസിംഗ് എന്ന വില്ലൻ കഥാപാത്രം അവിസ്മരണീയമാക്കിയ അംജദ് ഖാൻ 130ഓളം സിനിമയിൽ അഭിനയിച്ചു.
മലയാളത്തിൽ ഈ ലോകം ഇവിടെകുറെ മനുഷ്യർ എന്ന ചിത്രത്തിൽ അബ്ബാസ്‌ എന്ന കഥാപാത്രം ചെയ്തു 1992 ജൂലായ്‌ 27ന് അദ്ദേഹം ജീവിതത്തോട് വിടപറഞ്ഞു.
മുൻകാലം
അംജത്ഖാൻ ബ്രിട്ടീഷ് ഇന്ത്യയിലെ മുംബൈ ജനിച്ചു.
ജയന്ത് എന്ന ഇതിഹാസ നടന്റെ മകനായിരുന്നു.
1957ൽ അദ്ദേഹം അബ് ദില്ലി ദൂർ നഹി എന്ന ചിത്രത്തിൽ അഭിനയിച്ചു.
മുംബൈയിലെ ബാദ്രയിലെ സെന്റ് തെരേസാസ് സ്കൂളിലായിരുന്നു വിദ്യാഭ്യാസം.
പിന്നീടദ്ദേഹം ആർ. ഡി. നാഷണൽ കോളിജ് ബാദ്രയിൽ ചേർന്നു.
അവിടെ അദ്ദേഹം കോളിജ് യൂണിയൻ ജനറൽ സെക്രട്ടറിയായി.
സിനിമകളിൽ അഭിനയിക്കും മുൻപ് അദ്ദേഹം ഒരു നാടക നടൻ ആയിരുന്നു.
നസ്നീൻ(1951) എന്ന ചിത്രത്തിലായിരുന്നു ആദ്യ അഭിനയം.
അടുത്തത് തന്റെ 17 വയസ്സിൽ അബ് ദില്ലി ദൂർ നഹി(1957) എന്ന ചിത്രത്തിൽ.
അച്ഛനായ ജയന്തിന്റെ കൂടെ ചില ചെറിയ റോളുകളിൽ അദ്ദേഹം അഭിനയിച്ചു.
1973ൽ ഹിന്ദുസ്താൻ കീ കസം എന്ന സിനിമയിലായിരുന്നു അദ്ദേഹം പ്രായപൂർത്തിയായ ആൾ ആയി അഭിനയിച്ചത്.
1975ൽ അംജദ് ഖാനു ഷോലെ (ഷോലെ എന്നാൽ തീനാളങ്ങൾ)എന്ന അദ്ദേഹത്തെ ഏറ്റവും പ്രശസ്തനാക്കിയ ചിത്രത്തിൽ അഭിനയിക്കാൻ അതിന്റെ എഴുത്തുകാരനായ സലിമിൽ നിന്നും  ക്ഷണമുണ്ടായത്.
ഗബ്ബാർ സിങ്ങ് എന്ന കൊള്ളക്കാരനായാണു അദ്ദേഹം ഇതിൽ അഭിനയിച്ചത്.
ഈ ചിത്രത്തിൽ അഭിനയത്തിനു തയ്യാറാകാൻ  വേണ്ടി അംജത്ഖാൻ അഭിശപ്ത് ചമ്പൽ എന്ന തരുൺകുമാർ ബാദുരിയുടെ (സിനിമാനടി ജയ ബാദുരിയുടെ പിതാവ്) ചമ്പൽ കൊള്ളക്കാരെപ്പറ്റിയുള്ള പുസ്തകം വായിച്ചു.
ഈ ചിത്രത്തോടുകൂടി അദ്ദേഹം താര പദവിയിലേയ്ക്കുയർന്നു.
ദുഷ്ടതയുടെ പര്യായമായി അദ്ദേഹത്തിന്റെ കഥാപാത്രം.
അദ്ദേഹത്തിന്റെ ചേഷ്ടകൾ വളരെ പ്രശസ്തമായി.
ഷോലെ വമ്പൻ വിജയമായിത്തീർന്നു.
ധർമേന്ദ്ര , അമിതാബ് ബച്ചൻ , സഞ്ജീവ്കുമാർ എന്നിവർ മുഖ്യനടന്മാരയിരുന്നെങ്കിലും അംജദ് ഖാന്റെ റോൾ ആയിരുന്നു കൂടുതൽ തിളങ്ങിയത്.
1972-ൽ ഷൈല ഖാനെ വിവാഹം കഴിച്ച അദ്ദേഹത്തിന് ഷദാബ് ഖാൻ, സീമാബ് ഖാൻ എന്നീ ആൺകുട്ടികളും അഹ്‌ലം ഖാൻ എന്ന മകളും  ഉണ്ട്.
2011ൽ പ്രശസ്ത നാടക നടൻ സഫർ കറാച്ചിവാലയെ മകൾ അഹ്‌ലം വിവാഹം കഴിച്ചു.
1976-ൽ മുംബൈ-ഗോവ ഹൈവേയിൽ വച്ചുണ്ടായ ഗുരുതരമായ അപകടത്തിൽ അദ്ദേഹത്തിൻറെ വാരിയെല്ലുകൾ ഒടിഞ്ഞ്  ശ്വാസകോശത്തിൽ തുളച്ചുകയറിയിരുന്നു.
അമിതാഭ് ബച്ചൻ നായകനാകുന്ന ദി ഗ്രേറ്റ് ഗാംബ്ലർ എന്ന സിനിമയുടെ ചിത്രീകരണത്തിൽ പങ്കെടുക്കാൻ പോകുകയായിരുന്നു അദ്ദേഹം.
1992 ജൂലൈയിൽ, 51 വയസ്സുള്ളപ്പോൾ, അദ്ദേഹം ഹൃദയാഘാതം മൂലം അന്തരിച്ചു.
പുരസ്കാരങ്ങൾ മികച്ച സഹ നടനുള്ള ഫിലിംഫെയർ പുരസ്കാരം 1980 ലും 1982 ലും ലഭിച്ചു.
മികച്ച ഹാസ്യനടനുള്ള ഫിലിംഫെയർ പുരസ്കാരം 1986 ൽ ലഭിച്ചു.
അംബ സന്യാൽ ഇംഗ്ലീഷ് വിലാസം https://ml.wikipedia.org/wiki/Amba_Sanyal
നാടക പ്രവർത്തകയും വസ്ത്രലങ്കാരകയുമാണ് അംബ സന്യാൽ (ജനനം : 1945).
നാടക മേഖലയിലെ വസ്ത്രലങ്കാരക എന്ന നിലയിലെ സംഭാവനകൾക്കായി കേന്ദ്ര സംഗീത നാടക അക്കാദമി പുരസ്കാരം ലഭിച്ചു.
ഡൽഹിയിൽ ജനിച്ചു.
ചിത്രകാരനും ശിൽപ്പിയുമായ ബി.സി. സന്യാലിന്റെയും നർത്തകിയും അഭിനേത്രിയുമായ സ്നേഹലത സന്യാലിന്റെയും മകളാണ്.
ഡൽഹി കോളേജ് ഓഫ് ആർട്സിലും ശാന്തിനികേതനിലും പാരീസിലെ ഇ കോൾ കലാ കേന്ദ്രത്തിലും പഠിച്ചു.
ഹബീബ് തൻവീറിന്റെയും ഷീല ഭാട്ടിയയുടെയും നാടകങ്ങളിൽ അഭിനയിച്ചു.
കലാ വിദ്യാഭ്യാസ രംഗത്തും ക്രാഫ്റ്റുകളുടെ രൂപകൽപ്പനയിലും പുസ്തകങ്ങൾക്കായുള്ള ചിത്ര രചനയിലും പ്രവർത്തിക്കാറുണ്ട്.
1990 കൾ മുതൽ വസ്ത്രാലങ്കാര മേഖലയിലും സജീവമാണ്.
നാഷണൽ സ്കൂൾ ഓഫ് ഡ്രാമയുടെ നിരവധി പ്രൊഡക്ഷനുകൾക്കും ചലച്ചിത്രങ്ങൾക്കു വേണ്ടിയും വസ്ത്രാലങ്കാരം നിർവഹിച്ചു.
കൃതികൾ സാരീസ് ഓഫ് ഇന്ത്യ പരമ്പര (മധ്യ പ്രദേശ്, പശ്ചിമ ബംഗാൾ, ബീഹാർ എന്നിവടങ്ങളിലെ സാരികളെക്കുറിച്ചുള്ള) പുരസ്കാരങ്ങൾ കേന്ദ്ര സംഗീത നാടക അക്കാദമി പുരസ്കാരം അവലംബം ↑ {{ cite web }} : Check date values in: | accessdate= ( help ) ; line feed character in | title= at position 12 ( help )
അംഗോള ഇംഗ്ലീഷ് വിലാസം https://ml.wikipedia.org/wiki/Angola
അംഗോള ആഫ്രിക്കയുടെ തെക്കുപടിഞ്ഞാറു ഭാഗത്തുള്ള ഒരു പരമാധികാര രാജ്യമാണ്‌.
നമീബിയ , കോംഗോ , സാംബിയ എന്നിവയാണ്‌ അയൽ രാജ്യങ്ങൾ.
സ്വാതന്ത്ര്യത്തിനു മുമ്പ്‌ പോർട്ടുഗീസ്‌ കോളനിയായിരുന്നു.
ലുവാൻഡയാണ്‌ തലസ്ഥാനം.
ബാഹ്യകണ്ണികൾ Wikimedia Commons has media related to Angola .
ഔദ്യോഗിക വെബ്‌സൈറ്റ് (in Portuguese) ആഫ്രിക്കയിലെ രാജ്യങ്ങളും ഭരണ പ്രദേശങ്ങളും ( ഐക്യരാഷ്ട്രസഭയുടെ ഭൂവിഭജനം അനുസരിച്ച്) വടക്ക് അൾജീരിയ · ഈജിപ്ത് · ലിബിയ · മൊറോക്കൊ · സുഡാൻ · ടുണീഷ്യ · പശ്ചിമ സഹാറ · സഹ്രാവി അറബ് ഡെമോക്രാറ്റിക്ക് റിപ്പബ്ലിക്ക് പടിഞ്ഞാറ് ബെനിൻ · ബർക്കിനാ ഫാസോ · കേപ്പ് വേർഡ് · ഐവറി കോസ്റ്റ് · ഗാംബിയ · ഘാന · ഗിനിയ · ഗിനി-ബിസൗ · ലൈബീരിയ · മാലി · മൗറിത്താനിയ · നീഷർ · നൈജീരിയ · സെനഗാൾ · സീറാ ലിയോൺ · ടോഗോ മദ്ധ്യം അംഗോള · കാമറൂൺ · മദ്ധ്യ ആഫ്രിക്കൻ റിപ്പബ്ലിക്ക് · ഛാഡ് · ഡെമോക്രാറ്റിക് റിപ്പബ്ലിക്ക് ഓഫ് കോംഗോ · ഇക്ക്വിറ്റോറിയൽ ഗിനിയ · ഗാബോൺ · റിപ്പബ്ലിക്ക് ഓഫ് കോംഗോ · സാഒ ടോമെ പ്രിൻസിപ്പെ കിഴക്ക് ബുറുണ്ടി · കൊമോറോസ് · ജിബൂട്ടി · എറിട്രിയ · എത്യോപ്യ · കെനിയ · മഡഗാസ്കർ · മലാവി · മൗറീഷ്യസ് · മൊസാംബിക്ക് · റുവാണ്ട · സീഷെത്സ് · സൊമാലിയ · ടാൻസാനിയ · ഉഗാണ്ട · സാംബിയ · സിംബാബ്‌വെ · ദക്ഷിണ സുഡാൻ തെക്ക് ബോട്സ്വാന · ലെസോത്തോ · നമീബിയ · സൗത്ത് ആഫ്രിക്ക · സ്വാസിലാന്റ്
ആശ്രിത ഭൂവിഭാഗങ്ങളുടെ പട്ടിക ബ്രിട്ടീഷ് : ഇന്ത്യൻ മഹാസമുദ്ര ഭൂവിഭാഗം · സൈന്റ് ഹെലെന, അസൻഷൻ, ട്രിസ്റ്റൻ ഡാ കൂഞ്ഞ )
ആഫ്രിക്കൻ ഭൂമിശാസ്ത്രസംബന്ധിയായ ഈ ലേഖനം അപൂർണ്ണമാണ്‌.
അംബ അംബിക അംബാലിക
പി. സുബ്രഹ്മണ്യം സംവിധാനം ചെയ്ത് 1976-ൽ പുറത്തിറങ്ങിയ മലയാള ചലച്ചിത്രമാണ് അംബ അംബിക അംബാലിക .
ശ്രീവിദ്യ , കവിയൂർ പൊന്നമ്മ , ഹരി, ജോസ് പ്രകാശ് എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്.
ജി. ദേവരാജൻ സംഗീതസംവിധാനം നിർവഹിച്ചു അഭിനേതാക്കൾ ശ്രീവിദ്യ കവിയൂർ  പൊന്നമ്മ ഹരി ജോസ്  പ്രകാശ് കെടാമംഗലം സദാനന്ദൻ പ്രേമ രാമചന്ദ്രൻ ശങ്കരാടി രാഘവൻ ഉണ്ണിമേരി ആനന്ദവള്ളി C. I. പോൾ കൊട്ടാരക്കര  ശ്രീധരൻ  നായർ :
അംബ നിന്നു നമ്മിതി ഇംഗ്ലീഷ് വിലാസം https://ml.wikipedia.org/wiki/Amba_ninnu_nammiti ത്യാഗരാജസ്വാമികൾ
ത്യാഗരാജസ്വാമികൾ ആരഭിരാഗത്തിൽ ചിട്ടപ്പെടുത്തിയ ഒരു കൃതിയാണ് അംബ നിന്നു നമ്മിതി .
തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
അംബ നിന്നു നമ്മിതി നൻടേ നീ കനുമാന മേമമ്മ?
(അംബ) അനുപല്ലവി
ശംബരവൈരിജനക സോദരി ശരണു ജൊച്ചി മനസാര ശ്രീ ജഗ (ദംബ) ചരണം 1
ഗീർവാണ ഗണാധാരി!
അംബ ശർവാണിയഖണ്ഡാകാരി !
പർവതരാജമനോജ്ഞ കുമാരി!
നിർവാഹമു ലേക മദിനി കോരി (അംബ) ചരണം 2
സുരവൈരി കദന ശൗര്യേ !
വരുണാലയസമഗാംഭീര്യേ സ്വരജിത കോകില രവ മാധുര്യേ പരിതാപമു താളകനു സുചര്യേ!
(അംബ)
ചരണം 3
ശർമദായകി ഗൗരി ദുഷ്കർമ കലുഷ വനകുഠാരി നിർമലത്യാഗരാജ ഹൃച്ചാരി!
ധർമ സംവർധനി ഓംകാരി (അംബ) അവലംബം അവലംബം പുറത്തേക്കുള്ള കണ്ണികൾ സുഗുണാ വരദാചാരിയുടെ ആലാപനം
അംബരീഷ്
അംബരീഷ് എന്നു ചലച്ചിത്ര രംഗത്തു പൊതുവായി അറിയപ്പെടുന്ന  മാളവള്ളി ഹുഛെ ഗൌഡ അമർനാഥ് (ജീവിതകാലം : 29 മെയ് 1952 – 24 നവംബർ 2018), ഒരു ഇന്ത്യൻ ചലച്ചിത്ര താരവും സാമൂഹ്യ വ്യക്തിത്വവും സർവ്വോപരി കർണ്ണാടക സംസ്ഥാനത്തെ ഒരു രാഷ്ട്രീയ പ്രവർത്തകനുമായിരുന്നു.
പുട്ടണ്ണ കനഗലിന്റെ ദേശീയ അവാർഡു ചിത്രമായ നാഗരഹാവുവിലൂടെ (1972) വെള്ളിത്തിരയിൽ അരങ്ങേറ്റം കുറിച്ച അദ്ദേഹം, കന്നഡ ചലച്ചിത്രങ്ങളിലെ അത്യന്തം വൈരുദ്ധ്യത്മകമായ സഹ കഥാപാത്രങ്ങളിലൂടെയാണ് പ്രേക്ഷകമനസ്സിൽ ചിരപ്രതിഷ്ഠ നേടിയത്.
വാണിജ്യപരമായി വിജയംവരിച്ച നിരവധി ചിത്രങ്ങളിൽ ഒരു നിഷേധിയായ ചെറുപ്പക്കാരന്റെ പ്രതിച്ഛായ സൃഷ്ടിച്ച അദ്ദേഹം ഒരു ‘റിബൽ സ്റ്റാർ’ എന്ന മേൽവിലാസത്തിൽ അറിയപ്പെട്ടു.
മാൻഡയഡ ഗണ്ഡു (ആംഗലേയം, മാൻ ഓഫ് മാണ്ഡ്യ ) എന്ന അപരനാമം നേടിയ അദ്ദേഹം കർണ്ണാടകയിലെ സാമാന്യജനങ്ങൾക്കിടയിൽ ഒരു ആരാധ്യവിഗ്രഹ സ്ഥാനം നേടിയിരുന്നു.
ഇന്ത്യൻ നാഷണൽ കോൺഗ്രസിന്റെ പ്രതിനിധിയായി മാണ്ഡ്യ നിയോജകമണ്ഡലത്തിൽനിന്ന് നിയമസഭാ തെരഞ്ഞെടുപ്പിൽ  42,937 വോട്ടിന്റെ ഭൂരിപക്ഷത്തിൽ അദ്ദേഹം വിജയിച്ചിരുന്നു.
മേയ് 2013 മുതൽ ജൂൺ 2016 വരെ മുഖ്യമന്ത്രി സിദ്ധരാമയ്യ യുടെ മന്ത്രിസഭയിൽ മന്ത്രിയായി സേവനമനുഷ്ടിച്ചിരുന്നു.
അഭിനയ ജീവിതത്തിൽ നിരവധി സംസ്ഥാന സർക്കാർ അവാർഡുകളും ഫിലിം ഫെയർ അവാർഡുകളും നേടിയതിനു പുറമേ, 2013 ൽ ധർവാദ് സർവ്വകലാശാല അവരുടെ 63 ആം വാർഷിക ബിരുദദാന പരിപാടിയിൽ ഡോക്ടറേറ്റ് നൽകി അംബരീഷിനെ ആദരിച്ചിരുന്നു.
2018 നവംബർ 24 ന് ഹൃദയാഘാതത്തെത്തുടർന്ന് ബാംഗ്ലൂരിൽവച്ച് അംബരീഷ് അന്തരിച്ചു.
അംജദ് അലി ഖാൻ ഇംഗ്ലീഷ് വിലാസം https://ml.wikipedia.org/wiki/Amjad_Ali_Khan
ഇന്ത്യയിലെ ഒരു മികച്ച സരോദ് വാദ്യോപകരണ വിദഗ്ദ്ധനാ‍ണ് അംജദ് അലി ഖാൻ അഥവാ ഉസ്താദ് അംജദ് അലി ഖാൻ 1945 ഒക്ടോബർ 9 ന് മദ്ധ്യപ്രദേശിലെ ഗ്വാളിയോറിലാണ് ജനനം.
ഗ്വാളിയോർ കൊട്ടാരത്തിലെ സംഗീതജ്ഞനായിരുന്ന ഹാഫിസ് അലി ഖാൻ പിതാവും രഹത് ജഹാൻ മാതാവുമാണ്.
അദ്ദേഹത്തിൻറെ കുടുംബമാണ് സരോദ് എന്ന വാദ്യോപകരണം രൂപകൽപ്പന ചെയ്തത്.